Mikko Partanen

Mikko Partanen (s. 17. marraskuuta 1997 Kouvola) on suomalainen jääkiekkopuolustaja.

Ura
Partanen on KooKoon kasvatti. Hän oli kaudella 2012–2013 joukkueensa tehokkain puolustaja sekä C-nuorten Mestiskarsinnoissa tehoilla 6+9=15 että C-nuorten Mestiksen runkosarjassa Kasperi Kamesakin kanssa tehoilla 1+6=7. Kaudella 2016–2017 Partanen toimi KooKoon A-nuorten varakapteenina.

Kaudella 2018–2019 Partanen debytoi KooKoon SM-liigajoukkueessa, jossa hän pelasi kolme runkosarjaottelua tehden yhden maalin. Partanen teki liigadebyyttinsä 8. maaliskuuta 2019 Tapparaa vastaan. Hänet merkittiin KooKoon kolmospuolustajapariin Ed Wittchow'n viereen. Partanen sai ottelussa jääaikaa 18.12 minuuttia. Liigauransa avausmaalin hän teki seuraavassa ottelussa 12. maaliskuuta 2019 JYPiä vastaan. Jari Lantta valitsi Partasen ottelun Alumnien tähtien kolmostähdeksi.

Partanen teki kaudeksi 2019–2020 vuoden mittaisen sopimuksen Mestis-joukkue Rovaniemen Kiekkoon. Jo ennen kauden alkua elokuun lopulla hänen sopimuksensa kuitenkin purettiin, kun Partanen päätti keskittyä siviilipuolen asioihin.

Tilastot
 2018–2019  KooKoo  SM-liiga  3  1  0  1  0  –  –  –  –  – 1 kausi  yhteensä  SM-liiga  3  1  0  1  0  –  –  –  –  –

Lähteet

Viitteet

Luokka:Suomalaiset jääkiekkoilijat
Luokka:Vuonna 1997 syntyneet
Luokka:Elävät henkilöt